Mikel Beroitz

Mikel Beroitz, pilota arloan Beroitz izenaz ezaguna, (Uharte, Nafarroa Garaia, 1989ko ekainaren 4a) esku huskako pilotari profesional ohia da. Atzelari jokatzen zuen, 2008tik 2011raino Aspe enpresarekin, eta 2011tik 2018ko urtarrileraino Asegarcerekin.

2008an Espainiako eta Europako txapeldun bilakatu ondoren, irailaren 14an herriko pilotalekuan profesional bihurtu zen. Hurrengo urtean, bigarren mailako buruz buruko txapelketa irabazi zuen. 2010ean, txapelketa berean, txapeldunorde izan zen. Eta 2011n, binakako txapelketa nagusiko txapeldunorde, Xala aurrelaria lagun, lesionatuta zegoen Barriola ordezkatuta.

2018an, Asegarce enpresak baztertuta zeukala ikusita, Beroitzek pilotari profesionala izateari uko egin zion. Amateurretara igarota, Garfe enpresarekin kontratua sinatu zuen urte bereko uztailaren hasieran.

 Kirol lorpenak 
Binakako txapelketa nagusiko finalak
 Urtea Txapeldunak Txapeldunordeak Emaitza Pilotalekua2011Olaizola II.a-BeginoXala-Beroitz 22-14Bizkaia

Bigarren mailako buruz buruko txapelketako finalak
 Urtea Txapelduna Txapeldunordea Emaitza Pilotalekua2009BeroitzArgote22-09Beotibar2010 Aritz Lasa Beroitz 22-15 Beotibar

 Erreferentziak 

 Kanpo loturak 
 Pilotariaren fitxa, Asegarceren webgunean.

Kategoria:Aspeko pilotariak
Kategoria:Nafarroa Garaiko pilotariak
Kategoria:Uhartearrak
Kategoria:Garfeko pilotariak
Kategoria:Baiko Pilotako pilotariak